Document ID: 32006R2011

NÕUKOGU MÄÄRUS (EÜ) nr 2011/2006,
19. detsember 2006,
millega Bulgaaria ja Rumeenia ühinemise tõttu Euroopa Liiduga kohandatakse määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, määrust (EÜ) nr 318/2006 suhkrusektori turgude ühise korralduse kohta ja määrust (EÜ) nr 320/2006, millega luuakse ajutine kava suhkrutööstuse ümberkorraldamiseks ühenduses
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut, eriti selle artikli 4 lõiget 3,
võttes arvesse Bulgaaria ja Rumeenia ühinemisakti (edaspidi “2005. aasta ühinemisakt”), eriti selle artiklit 20 koostoimes IV lisaga ning artiklit 56,
võttes arvesse komisjoni ettepanekut,
võttes arvesse Euroopa Parlamendi arvamust,
ning arvestades järgmist:
(1)
Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, (1) muutis muu hulgas seemnetoetuste ülemmäärasid seoses 2004. aasta ühinemisega ning kehtestas suhkrusektoris otsetoetuskavad põllumajandustootjate jaoks. Nõukogu 20. veebruari 2006. aasta määrusega (EÜ) nr 318/2006 suhkrusektori turgude ühise korralduse kohta (2) kehtestati alates turustusaastast 2006/2007 üldeeskirjad, millega reguleeritakse suhkrusektori turgude ühist korraldust. Määrusega (EÜ) nr 320/2006 (3) loodi ajutine kava suhkrutööstuse ümberkorraldamiseks ühenduses.
(2)
Kõnealuseid üldeeskirju ja meetmeid tuleks kohandada, et võimaldada nende rakendamist Bulgaarias ja Rumeenias alates kõnealuste riikide Euroopa Liiduga ühinemise kuupäevast.
(3)
Selleks et võimaldada Bulgaarial ja Rumeenial kasutada määruses (EÜ) nr 1782/2003 ette nähtud suhkrusektori toetusmeetmeid, on vaja muuta Bulgaaria ja Rumeenia siseriiklikke ülemmäärasid, võttes arvesse täiendavat toetussummat. Selleks et Bulgaarial ja Rumeenial oleks võimalik anda suhkru otsetoetusi eraldi otsemaksena, on vaja muuta suhkru võrdlussummade siseriiklikke ülemmäärasid. Suhkru otsemakseid käsitlevate sätete kohaldamiseks Bulgaarias ja Rumeenias on vaja vastavalt kohandada rakendusperioode.
(4)
Et võimaldada Bulgaarial ja Rumeenial integreerida seemnetoetus määrusega (EÜ) nr 1782/2003 ette nähtud toetuskavadesse, tuleks lisada ka Bulgaaria ja Rumeenia kõnealuse meetmega hõlmatud riikide loetellu.
(5)
2005. aasta ühinemisakt ning käesolev määrus mõlemad muudavad määrust (EÜ) nr 1782/2003 ning need muudatused peaksid jõustuma samal päeval. Õiguskindluse huvides tuleks määratleda nende muudatuste kohaldamise järjekord.
(6)
Määrusega (EÜ) nr 318/2006 kehtestatud suhkru, isoglükoosi ja inuliinisiirupi tootmiskvoodisüsteemi ning ka rafineerimiseks ette nähtud suhkru traditsiooniliste tarnevajaduste süsteemi mehhanismide kohaldamiseks Bulgaarias ja Rumeenias tuleks mõlemad riigid lisada kõnealuste meetmetega hõlmatud riikide loetellu. Tuleks teha edasisi kohandusi Bulgaaria ja Rumeenia konkreetsete tingimuste arvessevõtmiseks.
(7)
Et võimaldada Bulgaaria ja Rumeenia ettevõtjatel osaleda nõukogu määrusega (EÜ) nr 320/2006 ette nähtud ümberkorralduskavas, tuleks kõnealust määrust kohandada.
(8)
Seega tuleks määrusi (EÜ) nr 1782/2003, (EÜ) nr 318/2006 ja (EÜ) nr 320/2006 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1782/2003 (sellisena, nagu seda on muudetud, kaasa arvatud 2005. aasta ühinemisaktiga) muudetakse järgmiselt.
1.
Artikli 71c esimese lõigu järele lisatakse järgmine lõik:
“Bulgaaria ja Rumeenia puhul kohaldatakse artiklis 143a sätestatud juurdekasvukava suhkru ja siguri suhtes.”.
2.
Artiklit 143ba muudetakse järgmiselt:
a)
lõikes 1 asendatakse esimesele lausele järgnev tekst järgmisega:
“Kõnealust toetust antakse võrdlusperioodi kohta, mis võib olla iga toote puhul erinev ja koosneda ühest või mitmest järgmisest turustusaastast - 2004/2005, 2005/2006 ja 2006/2007, mille liikmesriik määrab kindlaks enne 30. aprilli 2006 selliste objektiivsete ja mittediskrimineerivate kriteeriumite alusel nagu
-
määruse (EÜ) nr 1260/2001 artikli 19 või määruse (EÜ) nr 318/2006 artikli 6 alusel sõlmitud tarnelepingutega hõlmatud suhkrupeedi, suhkruroo või siguri kogused,
-
määruse (EÜ) nr 1260/2001 või määruse (EÜ) nr 318/2006 kohaselt toodetud suhkru või inuliinisiirupi kogused,
-
määruse (EÜ) nr 1260/2001 artikli 19 või määruse (EÜ) nr 318/2006 artikli 6 alusel sõlmitud tarnelepingutega hõlmatud suhkru või inuliinisiirupi tootmiseks kasutatava suhkrupeedi, suhkruroo või siguri all olevate hektarite keskmine arv.
Kui võrdlusperiood sisaldab turustusaastat 2006/2007, asendatakse see turustusaastaga 2005/2006 põllumajandustootjate puhul, keda turustusaastal 2006/2007 mõjutab määruse (EÜ) nr 320/2006 artiklis 3 sätestatud kvoodist loobumine.
Bulgaaria ja Rumeenia puhul
a)
esimeses lõigus osutatud kuupäev 30. aprill 2006 asendatakse kuupäevaga 15. veebruar 2007;
b)
võib suhkru eritoetust anda aastatel 2007-2011;
c)
võib esimeses lõigus viidatud võrdlusperiood olla iga toote puhul erinev ja koosneda ühest või mitmest järgmisest turustusaastast - 2004/2005, 2005/2006, 2006/2007 ja 2007/2008;
d)
kui võrdlusperiood sisaldab turustusaastat 2007/2008, asendatakse see turustusaastaga 2006/2007 põllumajandustootjate puhul, keda turustusaastal 2007/2008 mõjutab määruse (EÜ) nr 320/2006 artiklis 3 sätestatud kvoodist loobumine.”
b)
lõike 3 järele lisatakse järgmine lõige:
“3a. 2007. aastal asendatakse Bulgaaria ja Rumeenia puhul lõikes 3 osutatud kuupäev 31. märts kuupäevaga 15. veebruar 2007.”
3.
VII, VIIIa ja XIa lisa muudetakse vastavalt käesoleva määruse I lisale.
Artikkel 2
Määrust (EÜ) nr 318/2006 muudetakse järgmiselt.
1.
Artikli 7 lõikele 2 lisatakse järgmine lõik:
“Käesoleva lõike kohaldamisel võetakse Bulgaaria ja Rumeenia puhul arvesse turustusaastat 2006/2007.”.
2.
Artikli 9 lõige 1 asendatakse järgmisega:
“1. Turustusaastal 2006/2007 lisatakse 100 000 tonni suurune isoglükoosikvoot III lisas kindlaks määratud isoglükoosikvoodile. Turustusaastal 2007/2008 ja turustusaastal 2008/2009 lisatakse täiendav 100 000 tonni suurune isoglükoosikvoot eelneva turustusaasta kvoodile. Kõnealust suurendamist ei kohaldata Bulgaaria ja Rumeenia suhtes.
Turustusaastal 2007/2008 ja turustusaastal 2008/2009 lisatakse eelneva turustusaasta kvoodile Bulgaaria puhul täiendav 11 045 tonni suurune isoglükoosikvoot ja Rumeenia puhul 1 966 tonni suurune isoglükoosikvoot.
Liikmesriigid määravad ettevõtjatele lisakvoodid proportsionaalselt isoglükoosikvootidega, mis on määratud kooskõlas artikli 7 lõikega 2.”.
3.
Artikli 29 lõige 1 asendatakse järgmisega:
“1. Olenemata artikli 19 lõikest 1 on rafineerimiseks ette nähtud suhkru kindlaksmääratud traditsiooniline tarnevajadus ühenduses igal turustusaastal 2 324 735 tonni, väljendatuna valge suhkruna.
Turustusaastatel 2006/2007, 2007/2008 ja 2008/2009 jaotatakse traditsiooniline tarnevajadus järgmiselt:
-
198 748 tonni Bulgaaria jaoks,
-
296 627 tonni Prantsusmaa jaoks,
-
291 633 tonni Portugali jaoks,
-
329 636 tonni Rumeenia jaoks,
-
19 585 tonni Sloveenia jaoks,
-
59 925 tonni Soome jaoks,
-
1 128 581 tonni Ühendkuningriigi jaoks.”.
4.
III lisa asendatakse käesoleva määruse II lisa tekstiga.
Artikkel 3
Määruse (EÜ) nr 320/2006 artikli 3 lõike 1 esimese lõigu sissejuhatavad sõnad asendatakse järgmistega:
“Igal ettevõtjal, kes toodab suhkrut, isoglükoosi või inuliinisiirupit ja kellele on eraldatud kvoot 1. juuliks 2006 või Bulgaaria ja Rumeenia puhul 31. jaanuariks 2007, on õigus ümberkorraldusabile iga loovutatud kvooditonni eest tingimusel, et ühel turustusaastal (kas 2006/2007, 2007/2008, 2008/2009 või 2009/2010) ettevõtja:”.
Artikkel 4
Käesolev määrus jõustub Bulgaaria ja Rumeenia ühinemislepingu jõustumise korral 1. jaanuaril 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. detsember 2006

Labels: 17
5
6
18
15